Document ID: 32003R2192

Neuvoston asetus (EY) N:o 2192/2003,
annettu 8 päivänä joulukuuta 2003,
asetuksen (EY) N:o 2341/2002 muuttamisesta yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002(1) ja erityisesti sen 20 artiklan 1 ja 4 kohdan,
ottaa huomioon komission ehdotuksen,
sekä katsoo seuraavaa:
(1) Neuvoston asetuksessa (EY) N:o 2341/2002(2) vahvistetaan vuodeksi 2003 yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset.
(2) Lokakuussa 2003 Kansainvälinen Itämeren kalastuskomissio antoi suosituksen silakan suurimman sallitun saaliin (TACin) korottamiseksi hallintoalueella 3 aikaisemmasta 60000 tonnista 66000 tonniin vuoden 2003 ajaksi.
(3) Merikrotin TACiksi olisi vahvistettava 17138 tonnia ICES-suuralueella VII ja 3862 tonnia ICES-alueilla VIII a, b, d ja e koko vuoden 2003 ajaksi ottaen huomioon ICESiltä saadut uudet tieteelliset lausunnot.
(4) Asian kiireellisyyden vuoksi on ehdottoman tärkeää myöntää poikkeus Euroopan unionista tehtyyn sopimukseen ja Euroopan yhteisön perustamissopimukseen liitetyn, kansallisten kansanedustuslaitosten asemasta Euroopan unionissa tehdyn pöytäkirjan I kohdan 3 alakohdassa mainittuun kuuden viikon vähimmäisaikaan.
(5) Asetus (EY) N:o 2341/2002 olisi tästä syystä muutettava vastaavasti,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2341/2002 liite I A ja liite I D tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 2003.

Labels: 11
6